Dollors
62.74 బిలియన్‌ డాలర్లకు పెరిగిన విదేశీ జమలు
ఐక్యరాజ్యసమితి, జూన్‌ 16: విదేశాల్లో ఉపాధిపొందుతున్న భారతీయులు తమ స్వదేశాలకు కుటుంబీలకులకు పంపిస్తున్న జమలు గత ఏడాది 62.74 బిలియన్‌ డాలర్లకు పెరిగాయి. గడచిన దశాబ్దకాంలో 68.6శాతం పెరిగినట్లు సమితి విభాగం వెల్లడించింది. గత ఏడాది భారత్‌కే వివిధ దేశాలనుంచి విదేశీ జమలు అందాయి. అంతర్జాతీయ ద్రవ్యనిధి సంస్థ పరిధిలోని వ్యవసాయ అభివృద్ధి విభాగం రూపొందించి నివేదికలో ఈ అంశా లు వెల్లడిఅయ్యాయి. భారతీయులు విదేశాలనుంచి పంపిస్తున్న జమలు దేశ స్థూలదేశీయోత్పత్తిలో 3.3 శాతంగా ఉంటుందని అంచనా. ఎక్కువశాతం గల్ఫ్‌దేశాలకే భారతీయ కార్మికులు, ఉద్యోగులు వలసలు పోతు న్నారు. ఆతర్వాత అమెరికాఎక్కువ ప్రాచుర్యంపొందింది. అమెరికానుంచి అందుతున్న విదేశీ జమలు 3.6 బిలియన్‌ డాలర్లుగా ఉన్నాయని సమితి విభాగం ప్రకటించింది.
సుస్థిర అభివృద్ధి లక్ష్యాలకు అనుగుణంగా ఉపాధి సొమ్మును ఇంటికి పంపించడం ఒక స్థిరమైన లక్ష్యంగా సమితిపేర్కొంది. ఐఎఫ్‌ఎడి అధ్యక్షుడు గిల్బర్ట్‌ ఎఫ్‌ హోంగ్‌బో మాట్లాడుతూ ఈ జమల ప్రభావం ఆసియా దేశాల్లో ఎక్కువగా ఉందన్నారు. 200 డాలర్లనుంచి 300డాలర్ల వరకూ ప్రతి వలసదారుడు తన ఇంటికి పంపిస్తున్నారని, 60శాతం కుటుంబ ఆదాయం ఈ విదేశీ వలసదారుల నుంచి వస్తున్నదేనని వీటివల్ల ఆయా కుటుంబాల్లోని ఆర్థికపరిస్థితులు జీవనశైలిలో మార్పులు గణనీయంగా వచ్చినట్లుపేర్కొన్నారు. సుమారు 800 మిలియన్ల మందికిపైగా కుటుంబసభ్యులు ఈ జమలకారణంగా లబ్ధిపొందుతున్నారు. సుమారు 200 మిలియన్లకుపైగా వలస కార్మికులు వివిధ దేశాల్లో పనిచేస్తున్నట్లు వివరించారు. వీరు సొమ్ములు పంపించడం లేదా తీసుకో వడం వంటి లావాదేవీలు నిర్వహిస్తున్నారు. ప్రపంచ వ్యాప్తంగా 450 బిలియన్‌ డాలర్లవరకూ బదిలీ అవుతున్నట్లు ఐఎంఎఫ్‌ఎడి వివరించింది. సగటున ఒక్కొక్కరు 2008లో 7.45శాతంగా ఉంటే ప్రస్తుతం పదిశాతంగా పెరిగిందని తేలింది.
డిజిటల్‌ మనీ, ఇంటర్నెట్‌ ఆధారిత మొబైల్‌, వెబ్‌ అప్లికేషన్లు వంటివాటితో తక్కువ ఖర్చుతోనే బదిలీలు జరుగుతున్నాయి. ఆర్థికపరంగా మరింతగా లావాదేవీలు పెరిగాయని అంచనా.